अपाङ्ग महिला सङ्घको अध्यक्षमा दाहाल
नेपाल अपाङ्ग महिला सङ्घको २२ औँ साधारण सभा र ११ औँ अधिवेशनबाट ११ सदस्यीय नयाँ कार्यसमिति चयन भएको छ ।
गोरखापत्र समाचारदाताकाठमाडौं, पुस १० गते । नेपाल अपाङ्ग महिला सङ्घको २२ औँ साधारण सभा र ११ औँ अधिवेशनबाट ११ सदस्यीय नयाँ कार्यसमिति चयन भएको छ । सङ्घद्वारा राजधानीमा शनिवार आयोजित अधिवेशनबाट टीका दाहालको अध्यक्षतामा नयाँ कार्यसमिति चयन भएको हो । सङ्घको अध्यक्षमा टीका दाहाल, उपाध्यक्ष मिना पौडेल, महासचिव देबु पराजुली, सचिव सुनिता थापा, कोषाध्यक्ष शोभा विष्ट चयन हुनुभएको छ । सदस्यहरूमा कल्पना ढकाल, रश्मि अमात्य, सुनिता थापा मगर, दिल (दिपा) कुमारी देवकोटा, चिजमाया बिक र डम्मरी भट्ट चयन हुनुभएको अध्यक्ष टीका दाहालले जानकारी दिनुभयो ।सो सङ्घले अपाङ्गता भएका महिलाको हक, अधिकार, क्षमता अभिवृद्धि, नेतृत्व विकास, आय आर्जनका लागि सीप, कानुनी अधिकारमा पहुँचको लागि पैरवी गर्दै आएको छ भने हिंसाबाट प्रभावित अपाङ्गता भएका महिलाका लागि विगत १३ वर्षदेखि पुनर्स्थापना गृह समेत सञ्चालन गर्दैआएको छ । 